open-index/open-wikipedia-markdown huggingface dataset:
Արգայաշի բաշկիրական ժողովրդական թատրոն

**Արգայաշի բաշկիրական ժողովրդական թատրոն** (), բաշկիրական ազգային թատրոն, գտնվում է Չելյաբինսկի մարզի Արգայաշսկի շրջանի Արգայաշ գյուղում։ Միակ բաշկիրական թատրոնն է, որը գործում է Բաշկորտոստանի սահմաններից դուրս։

## Պատմություն
Թատրոնը հիմնադրվել է 1989 թվականին որպես բաշկիրական դրամատիկական խմբակ։ Ազգային թատրոնի առաջին բեմադրությունն է եղել Ս. Շ. Պովարիսովի «Հարսանեկան նվերը» ():
1991 թվականին թատրոնին տրվել է «ժողովրդական» կոչումը։

1992 թվականին թատրոնը մասնակցել է Բաշկորոստանում Չելյաբինսկի մարզի մշակույթի օրերին։

1994 թվականին Նեֆտեկամսկ քաղաքում թատրոնը մասնակցել է Մեծ Ուրալի երիտասարդ թատրոնների «Թատերական գարուն» փառատոնին։

## Խաղացանկ
1989-2010 թվականներին թատրոնում բեմադրվել է ավելի քան 17 ներկայացում և պատրաստվել է ավելի քան 70 բեմականացում։

* «Աղջկա առևանգումը»,
* «Նախանձի՛ր, Ամերիկա, նախանձի՛ր»,
* «Կարլուգաս» և «Սալավատ»,
* «Վայրի սագեր»,
* «Նա վերադարձել է»,
* «Բաշկիրական հարսանիք»,
* «Սարի հետևում լալիս է ուռին»,
* «Երկու տիրոջ ծառա» և այլն։

## Կազմ
Ազգային թատրոնում տարբեր տարիներին խաղացել են Լ.Կ. Ամինովան, Ֆ. Ֆ. Զուլֆիտդինովան, Մ. Ֆ. Կուրբանգալինան, Ս. Ռ. Կուչուգուլովան, Ռ. Ս. Նաֆիկովը, Խ. Զ. Ֆազուլինը, Վ. Գ. Խադեևը, Ա. Խ և Ա. Ա. Խալիկովները, Մ. Ա. Շայխիսլամովը, Ֆ. Խ. Շաֆիկովան և այլն։
Ներկայացումների բեմադրություններն ու երաժշտական ձևավորումն իրականացրել են թատրոնի առաջին գեղարվեստական ղեկավար Ս. Մ. Սուլթանովան ու նկարիչ-բեմադրիչ Ֆ. Ֆ. Զուլֆտդինովան։

## Պարգևներ
* «Թատերական հանդիպումներ շրջաններում» առաջին համառուսական գյուղական թատրոնների փառատոնի առաջին աստիճանի դիպլոմ։

## Ծանոթագրություններ
Գևորգ Սարգսյան (նկարիչ)

**Գևորգ Սարգսյան** (հայտնի է նաև **Ճալա** անունով, ), հայ նկարիչ, մանկավարժ։

## Կենսագրություն
Գևորգ Սարգսյանը ծնվել է 1959 թվականին Լեինականում (այժմ՝ Գյումրի)։ 1975-1979 թվականներին սովորել է Երևանի Փանոս Թերլեմեզյանի անվան գեղարվեստի ուսումնարանում, 1985-1991 թվականներին՝ Երևանի գեղարվեստա-թատերական ինստիտուտում։ Մի քանի տարի բնակվել է Լեհաստանում, այնուհետև 1996 թվականին վերադարձել է Գյումրի։ 1997 թվականից դասավանդում է Երևանի գեղարվեստի պետական ակադեմիայի Գյումրու մասնաճյուղում, 1999 թվականից՝ դոցենտ։

Եղել է 1980-ականների հայկական գեղարվեստի հեղափոխականներից մեկը։ Մասնակցել է Երևանում վերակառուցման ժամանակ գործած «3-րդ հարկ» շարժման մի քանի ցուցահանդեսի։ Մշակել է յուրահատուկ կատարողական տեխնիկա։ Սարգսյանի ստեղծագործությունները պատմում են հայկական քարերի, անցած պատմության տարեգրության մասին։ 2007 թվականին հիմնադրել է 15/3 արվեստի խումբը։

## Ցուցահանդեսներ
Մասնակցել է բազմաթիվ միջազգային, խմբակային ցուցահանդեսների, եղել մի շարք ցուցահանդեսների համադրող։ Անհատական ցուցահանդեսներ է ունեցել Գյումրիում (1996), Երևանում (2013), Վալանսում (2014)։

## Կատալոգներ, գրքեր
* ԱՐՏ Կովկաս, Թբիլիսի, 2004։ 
* Արվեստը հանուն խաղաղության ցուցահանդես, Հալեպ, 2004։
* Հայկական պալիտրա նոր սերունդ Երևան, Հայաստան 2005։
* 15/3 խմբի ցուցահանդես, Ասլամազյան քույրերի թանգարան, Գյումրի, Հայաստան, 2007։
* Դատարկ սիմվոլներ, ՆՊԱԿ, Երևան, Հայաստան, 2008։
* Սպիացող վերքեր, Գյումրու միջազգային բիենալե, Գյումրի, Հայաստան 2008։
* Քաղաքը, 15/3 խմբի ցուցահանդես, գրողների միություն, Գյումրի, Հայաստան, 2008։
* Մենք և մեր կողքինը, 15/3 խմբի ցուցահանդես, Ասլամազյան քույրերի թանգարան, Գյումրի Հայաստան, 2008։

## Ծանոթագրություններ

Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:Հայ մանկավարժներ
Կատեգորիա:Հայ նկարիչներ
Գրիգորի Մեստեչկին

**Գրիգորի Մեստեչկին** (, ), խորհրդային ուկրաինացի դրամատուրգ, լրագրող, գավառագետ, արվեստագետ։ Ուկրաինայի մշակույթի վաստակավոր գործիչ։

## Կենսագրություն
Գրիգորի Մեստեչկինը ծնվել է 1929 թվականին Կիևում։ Լրագրությամբ զբաղվել է 1947 թվականից։ 1952 թվականին ավարտել է Կիևի համալսարանի լրագրության բաժինը։ Եղել է թերթերի և ռադիոյի հոդվածների ու տեքստերի հեղինակ, 1956 թվականից գրել է սցենարներ հեռուստատեսության համար, 1967 թվականից` կինեմատոգրաֆիայի համար։ 1974 թվականի անդամագրվել է Ուկրաինայի ԽՍՀ կինեմատոգրաֆիստների միության սցենարիստների գիլդիային։ Քսան վավերագրական և հայտնի գիտական ֆիլմերի հեղինակ է, որոնք կազմում են Ուկրաինայի ազգային կինոյի ոսկե ֆոնդը։

## Ֆիլմեր

## Գրականություն
* Спілка кінематографістів Украни. К., 1985. - С.103-104.

## Ծանոթագրություններ

## Արտաքին հղումներ
* Г. А. Мєстєчкін. Ганна Собачко.
* http://www.day.kiev.ua/100672/
* http://lana.nepopsa.com/main/news/page,6,118-khudozhestvennaja-rezba-po-derevu.html
* http://www.kpi.ua/newspaper/532-15.html 

Կատեգորիա:Ուկրաինացի դրամատուրգներ
Կատեգորիա:Ուկրաինացի սցենարիստներ
Կատեգորիա:Ուկրաինայի մշակույթի վաստակավոր գործիչներ
Կատեգորիա:Ուկրաինացի լրագրողներ
Կատեգորիա:Կիևի համալսարանի շրջանավարտներ
Օքթայ Ռիֆաթ

**Օքթայ Ռիֆաթ** () (լրիվ անվանումը՝ Օքթայ Ռիֆաթ Հորոզջու) (), թուրք բանաստեղծ և դրամատուրգ։ Համարվում է թուրքական նորագույն պոեզիայի հիմնադիրներից մեկը։ Ծնվել է Տրաբզոն քաղաքում։ Ավարտել է Անկարայի համալսարանի իրավաբանության ֆակուլտետը՝ ստանալով իրավաբանի որակավորում։ Այնուհետև ուսումը շարունակելու նպատակով մեկնել է Ֆրանսիա։ Սովորել է Փարիզի համալսարանի քաղաքագիտության ֆակուլտետում՝ ստանալով քաղաքագետ-իրավաբանի որակավորում։ Վերադառնալով հայրենիք՝ սկսել է աշխատել տպագրության դեպարտամենտում։ Օքթայ Ռիֆաթը մի շարք պիեսների հեղինակ է։ Ռիֆաթը իր ժամանակի մեծ մասը տրամադրել է նաև եվրոպական բանաստեղծների ստեղծագործությունների թարգմանությանը։

## Ստեղծագործությունների ժողովածուներ
* Բանաստեղծություններ կյանքի, մահվան, սիրո և թափառաշրջիկության մասին (1945)
* Ձոն գեղեցկությանը (1945)
* Ներքև, վերև (1952)
* Ագռավները և աղվեսը (1954)
* Սիրահարի աստիճան (1958)
* Ազատությունը ձեռքեր ունի (1966)
* Բանաստեղծություններ (1969)
* Նոր բանաստեղծություններ (1973)

## Ռուսերեն թարգմանություններ
* Ժամանակակից թուրքական պոեզիայից, Մոսկվա, Պրոգրեսս հրատարակչություն, 1975, էջ 77-176

## Ծանոթագրություններ

## Գրականություն
* Краткая литературная энциклопедия. М., 1971. Т.6. — С.306.
* Бабаев А. А. Очерки современной турецкой литературы. М., 1959.

Կատեգորիա:20-րդ դարի բանաստեղծներ
Կատեգորիա:Անկարայի համալսարանի իրավագիտության ֆակուլտետի շրջանավարտներ
Կատեգորիա:Անկարայի համալսարանի շրջանավարտներ
Կատեգորիա:Անձինք Տրապիզոնից
Կատեգորիա:Թուրք բանաստեղծներ
Կատեգորիա:Թուրք գրողներ
Կատեգորիա:Թուրք դրամատուրգներ
Կատեգորիա:Թուրք վիպասաններ
Կառլո Բիլոտիի թանգարան

** Կառլո Բիլոտիի թանգարան ** (), ժամանակակից արվեստի թանգարան, որտեղ ներկայացված են գեղանկարչության և քանդակագործության ստեղծագործություններ իտալա-ամերիկյան գեղանկարչության կոլեկցիոներ Կառլո Բիլոտիի (1934-2006) հավաքածուից, գտնվում է Հռոմում, Վիլլա Բորգեզեի այգում։

## Շենք
Այդ քաղաքամերձ տունը, որը պատկանում է Չեուլի նշանավոր ընտանիքին, 17-րդ դարի սկզբին անցել է Բորգեզե տոհմին, երբ կարդինալ Շպիոնեն գնել է հարակից տարածքը, այնտեղ մեծ այգի ստեղծելու նպատակով։ 17-րդ դարի վերջին քառորդում իշխան Մարկանտոնիո Բորգեզեի (1730—1809) հրամանով «թեքված պատի մոտ գտնվող տունը» վերակառուցվել էր  «ջրային զվարճությունների տնակի» և դարձել է նրան հարակից «Լճի մոտ այգու» կենտրոնը, շատրվաններով, տաղավարներով, ցիտրուսային պերգոլաներով։ Վերակառուցումը ընթացել է երկու փուլով։ 1775-1779-ական թվականներին  ժամանակակից նկարիչների մասնակցությամբ ձևավորել են շենքի ինտերիերը։ Տնակի պատերը գունազարդել և նկարներ են ստեղծել Տ. Կունցեն, Դ. Կադեսը, Կ. Ունտերպերջերը։ Այնուհետև 1790- 1793-ական թվականներին զետեղարան է կառուցվել նվագախմբի համար։

## Էքսպոզիցիա
Թանգարանում ներկայացված է 22 աշխատանք, որոնք կազմում են Կառլո Բիլոտիի հավաքածուն, որոնցից 18-ը Ջորջո դե Կիրիկոյի ստեղծագործություններն են։ Մի քանի սրահներ նախատեսված են ժամանակակից նկարիչների ժամանակավոր ցուցահանդեսների համար։

## Ծանոթագրություններ

Կատեգորիա:1992 հիմնադրումներ Իտալիայում
Կատեգորիա:1992 հիմնադրված թանգարաններ
Կատեգորիա:Ժամանակակից արվեստի թանգարաններ
Կատեգորիա:Հռոմի թանգարաններ
Լեոնիդ Կանևսկի

**Լեոնիդ Սեմյոնովիչ Կանևսկի** (ռուսերեն՝ Леонид Семёнович Каневский, ), խորհրդային, իսրայելյան և ռուսական թատրոնի և կինոյի դերասան, հեռուստահաղորդավար։ ՌԽՖՍՀ վաստակավոր արտիստ (1984 թ.), պարգևատրվել է Բարեկամության շքանշանով (2010 թ.):

## Կենսագրություն
Լեոնիդ Կանևսկին ծնվել է Կիևում` հրեական ընտանիքում։ Նրա ավագ եղբայրը հայտնի դրամատուրգ Ալեքսանդր Կանևսկին է։ 17 տարեկանում Լեոնիդը մեկնել է Մոսկվա և ընդունվել Բորիս Շչուկինի անվան բարձրագույն թատերական ուսումնարան (Վերա Լվովայի դասարան)։ 1961 թվականից խաղում էր Մոսկվայի Լենինյան կոմերիտմիության անվան պետական թատրոնում, իսկ այնուհետև` Մալայա Բրոննայայի դրամատիկական թատրոնում։

Լեոնիդ Կանևսկին մեծ ճանաչման է արժանացել` նկարահանվելով «Հետաքննությունը վարում են գիտակները» (1971-2003 թթ.) հեռուստասերիալում, որտեղ կատարել է Ալեքսանդր Տոմինի դերը։ 1991 թվականին հայրենադարձվել է Իսրայել, որտեղ ռեժիսոր Եվգենի Արյեի հետ միասին, Թել-Ավիվում հիմնել են «Գեշեր» դրամատիկական թատրոնը։ 2006 թվականից «ՆՏՎ» հեռուստաալիքով վարում է «Հետաքննությունը վարում են...» վավերագրական սերիալը։ Դրան զուգահեռ, շարունակում է խաղալ «Գեշեր» թատրոնում։

Լեոնիդ Կանևսկին խաղացել է ավելի քան 70 կինոնկարներում և բազմաթիվ թատերական ներկայացումներում։

## Անձնական կյանք
Լեոնիդ Կանևսկին ամուսնացել է հայտնի դերասան Եֆիմ Բերեզինի դստեր` Աննա Բերեզինայի հետ։ Նրանք ունեն մեկ դուստր։

## Մասնակի ֆիլմագրություն

## Ծանոթագրություններ

Կատեգորիա:1939 ծնունդներ
Կատեգորիա:20-րդ դարի դերասաններ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Բորիս Շչուկինի անվան թատերական ինստիտուտի շրջանավարտներ
Կատեգորիա:Դերասաններ այբբենական կարգով
Կատեգորիա:Թատրոնի դերասաններ
Կատեգորիա:Իսրայելացի դերասաններ
Կատեգորիա:Խորհրդային դերասաններ
Կատեգորիա:Կիև քաղաքում ծնվածներ
Կատեգորիա:Մայիսի 2 ծնունդներ
Կատեգորիա:Ուկրաինայի հրեաներ
Կատեգորիա:Ուկրաինացի դերասաններ
Կատեգորիա:ՌԽՖՍՀ վաստակավոր արտիստներ
Կատեգորիա:Ռուս դերասաններ
Կատեգորիա:Ռուս կինոդերասաններ
Կատեգորիա:Ռուս կինոռեժիսորներ
Կատեգորիա:Ռուս հաղորդավարներ
Կատեգորիա:Ռուս հնչյունավորողներ
Կատեգորիա:Ռուսաստանի հեռուստատեսության դերասաններ
Կլեմենս Ֆրից

**Կլեմենս Ֆրից** (գերմ.` Clemens Fritz, ), գերմանացի ֆուտբոլիստ, եզրային պաշտպան։ Նա իր կարիերայի մեծ մասը անցկացրել է գերմանական «Վերդեր»-ում, որի կազմում հանդես է եկել 11 տարի։

Կլեմենսը իր կարիերան սկսել է գերմանական «Ռոտ-Վայս»-ի և «Կարլսրուե»-ի կազմերում։ 2003 թվականին գերմանացի ֆուտբոլիստը միացել է «Բայեր 04»-ին, որի կազմում անցկացրել է 3 մրցաշրջան։ 2006 թվականին Կլեմենսը տեղափոխվել է «Վերդեր Բրեմեն», որի կազմում մասնակցել է ավելի քան 300 հանդիպման։

Իր 2-ամյա միջազգային կարիերան Կլեմենսը սկսել է 2006 թվականին Գերմանիայի ազգային հավաքականի կազմում։ Հավաքականի կազմում նա մասնակցել է 22 հանդիպման և դարձել է 2 գոլի հեղինակ։ Կլեմենսը հավաքականի կազմում դարձել է Եվրոպայի առաջնության փոխչեմպիոն։

2016-17 մրցաշրջանի ավարտից հետո Ֆրից Կլեմենսը հայտարարել է կարիերան ավարտելու մասին։

## Ակումբային կարիերա
### «Ռոտ-Վայս»
Կլեմենս Ֆրիցը իր կարիերան սկսել է «*Ռոտ-Վայս*»-ի ակադեմիայում։ Թիմի հիմնական կազմում հանդես է եկել 1999-2001 թվականների ընթացքում։

### «Կարլսրուե» և «Բայեր 04»
2001 թվականի ամռանը ֆուտբոլիստը միացել է II Բունդեսլիգայում հանդես եկող «*Կարլսրուե*»-ին։ Թիմի կազմում անցկացրել է 2 մրցաշարջան, որոնց ընթացքում մասնակցել է 61 հանդիպման և դարձել է 7 գոլի հեղինակ։

2003 թվականին Կլեսմենը տեղափոխվել է Բունդեսլիգան ներկայացնող «Բայեր 04»։ Մրցաշրջանի կեսը ֆուտբոլիստը անցկացրել է թիմի երիտասարդական կազմում։ Իր առաջին մրցաշրջանի ընթացքում թիմի հիմնական կազմում Ֆրիցը մասնակցել է 14 հանդիպման։

### «Վերդեր Բրեմեն»
2006 թվականին Կլեմենս Ֆրիցը ազատ գործակալի կարգավիճակով տեղափոխվել է «Վերդեր Բրեմեն»։ Նա թիմի հետ կնքել է 3 տարվա պայմանագիր։

Թիմի կազմում անցկացրել է 11 մրցաշրջան, մասնակցել է 288 հանդիպման։ 2017 թվականի մայիսի 8-ին Ֆրիցը հայտարարել է կարիերան ավարտելու մասին.։

## Միջազգային կարիերա
Գերմանիայի ազգային հավաքականի կազմում Կլեմենսը իր դեբյուտը նշել է 2006 թվականի հոկտեմբերի 7-ին` Վրաստանի հավաքականի դեմ խաղում։

2007 թվականի հունիսի 2-ին Ֆրիցը խփել է իր առաջին միջազգային գոլը Սան Մարինոյի հավաքականի դեմ խաղում։ Հանդիպումն ավարտվել է 6-0 հաշվով։

Ֆրիցը Գերմանիայի հավաքականի կազմում 2008 թվականին մասնակցել է Եվրոպայի առաջնությանը և դարձել է արծաթե մեդալակիր։

## Վիճակագրություն
### Միջազգային

### Միջազգային գոլեր

## Ձեռքբերումներ
### Ակումբային
* Բունդեսլիգայի փոխչեմպիոն - 2007/08
* Գերմանիայի լիգայի գավաթակիր - 2006
* Գերմանիայի գավաթակիր - 2008/09

### Միջազգային
* Եվրոպայի առաջնության արծաթե մեդալակիր - 2008

## Ծանոթագրություններ

## Արտաքին հղումներ
* 
* 
* 
 

Կատեգորիա:Բայեր Լևերկուզենի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Գերմանիայի հավաքականի ֆուտբոլիստներ
Կատեգորիա:Էրֆուրտ քաղաքում ծնվածներ
Կատեգորիա:Կարլսռուհեի ֆուտբոլիստներ
Կատեգորիա:Վերդերի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Ալեմ

**Ալեմ** (ֆր.՝ Alem, իրական անունը՝ Մայել Գայոոդ, ֆր.՝ Mael Gayaud, ), ֆրանսիացի հայտնի բիթբոքսեր, երաժիշտ։

Ծնվել է երաժիշտների ընտանիքում։ 6 տարեկան հասակում սկսել է ցուցադրել երաժշտական որակները՝ կիթառ նվագելով։ 11 տարեկան հասակում նրան սկսում են հետաքրքրել դրամ-մեքենաները (անգլ.՝ drum-machine) և բիթբոքսը։ Ալեմի եղբայրը պնդում էր, որ Ալեմը, 2006 թվականին արդեն տիրապետում էր բիթբոքսի բազային տվյալներին։ Սովորել է Ֆրանսիայի Լիոն քաղաքի «Lycée privé du Guiers - Val d'Ainan» լիցեյում։ Ունի մի շարք համաշխարհային նվաճումներ, դրանք են՝ Բիթբոքսի աշխարհի չեմպիոն (2015), Բիթբոքսի աշխարհի թիմային չեմպիոն (2015), Բիթբոքսի Ֆրանսիայի չեմպիոն (2013), Բիթբոքսի Ֆրանսիայի թիմային չեմպիոն (2013): Աշխարհի չեմպիոն դառնալուց հետո, նա, մինչ այսօր, կատարում է համաշխարհային շրջագայություններ, հանդիպում է տարբեր երկրների բիթբոքս-ներկայացուցիչների հետ, կատարում է փորձի փոխանակում և անցկացնում է դասընթացներ։

## Աղբյուրներ
* Humanbeatbox.com
* Swissbeatbox.com

## Արտաքին հղումներ
* Ալեմը՝ աշխարհի չեմպիոն

Կատեգորիա:Բեմական կեղծանուններ
Կատեգորիա:Ֆրանսիայում ծնվածներ
Կատեգորիա:Ֆրանսիացի երաժիշտներ
Կատեգորիա:Ֆրանսիացի յություբերներ
Լոզանի տաճար

**Լոզանի Աստվածամոր տաճար** (), գոթական տաճար Շվեյցարիայի Լոզան քաղաքում։ Կառուցվել է 13-րդ դարում։

Տաճարը կառուցվել է մի քանի փուլով, օծվել 1275 թվականին Գրիգոր X պապի կողմից կայսր Ռուդոլֆ I-ի ներկայությամբ։ Հետագայում զգալի փոփոխությունների է ենթարկվել հատկապես 19-րդ դարում ֆրանսիացի ճարտարապետ Վիոլե լե Դյուկի ղեկավարությամբ։ Վարդակ պատուհանի վիտրաժն արտացոլում է աշխարհի միջնադարյան պատկերը, որ կենտրոնացված է Աստծո շուրջ։ Տաճարի երգեհոնն ունի մոտ 7 հազար փող։

Տաճարի շինարարությունը սկսվել է 1145-1159 թվականների միջակայքում և ավարտվել 13-րդ դարի կեսերին։ Տաճարը նվիրված է եղել կույս Մարիամին, ինչի համար էլ ստացել է Աստվածամոր տաճար (Notre-Dame) անվանումը։ Միջնադարում այն ուխտատեղի է եղել, որտեղ տարեկան մոտ 70.000 մարդ է այցելել։ Շինությունը նախ կառուցվել է ռոմանական ոճով, սակայն շինարարության ավարտին այն ավելի բնորոշվել է գոթական ոճով։ 1536 թվականից տաճարն օգտագործվում է ռեֆորմացիայի քարոզչության նպատակով։ Այդ շրջանում տաճարի իտերիերը թալանվել է, մասնավորապես անհետացել են քանդակեր ու նկարներ։ Տաճարի երկարությունը 99.75 մ է, բարձրությունը` 79.6 մ։

[250px|մինի|ձախից|Տաճարի [վարդակ պատուհանը]]
Տաճարի հարդարանքում առանձնանում է վարդակ պատուհանը, որ տեղադրված է տրանսեպտի հարավային պատին։ Նրանում իր արտացոլումն են գտել աշխարհաստեղծման միջնադարյան պատկերացումները` չորս տարերք, չորս քամի, դրախտի չորս գետեր, տարվա չորս եղանակեր, տարվա տասներկու ամիսեր և կեդանակերպի տասներկու նշաններ։ Ամիսների հերթագայությունը խորհրդանշում է ժամանակի ընթացքը։ Վիտրաժը թվագրվում է 13-րդ դարին, իսկ մնացած վիտրաժերը` 19-20-րդ դարերին։

Որպես շինանյութ կիրառվել է փափուկ ավազաքարից քարը, որի անկայուն լինելով են պայմանավորված մշտական վերանորոգումները։ 18-րդ դարում քննարկվել է շինության ամբողջական քանդումը և նրա տեղում նոր շինության կառուցումը։ 1874 թվականին ճարտարապետ Վիոլե լե Դյուկը մշակել է տաճարի վերականգնման համըդգրկուն նախագիծ։ Տաճարի պահպանմանն ուղղված աշխատանքները շարունակվում են նաև 21-րդ դարում։

1405 թվականից ձևավորված ավանդույթի համաձայն (այդ ժամանակ քաղաքը ցնցել էին հրդեհերը)` ամեն գիշեր պահակը տաճարի զանգակատնից Լոզանի չորս ուղղություններով բղավում է. «Սա գիշերային հսկիչն է. ժամը լրացավ»։

## Ծանոթագրություններ

Կատեգորիա:1240 հիմնադրումներ
Կատեգորիա:Գոթական ճարտարապետություն
Կատեգորիա:Տաճարներ այբբենական կարգով
Համբուրգի նավահանգստի թատրոն

**«Համբուրգի նավահանգստի թատրոն»** (), թատրոն, որ գտնվում է Համբուրգի քաղաքային նավահանգստում (Գերմանիա)։

## Պատմություն
Թատրոնի շենքը կառուցվել է 1994 թվականին, Ստյուլկեն նավաշինարանի տեղում։ Շենքը կառուցվել է ընդամենը 8 ամսում` հատուկ «Ընկերը» մյուզիքլը բեմադրելու համար։ Այսպիսով թատրոնն ստացել է համապատասխան *«Ընկեր» երաժշտական թատրոն* անվանումը (): Հանդիսասրահն ի սկզբանե նախատեսված էր 1500 հոգու համար։ Շինարարությունն արժեցել է 15 միլիոն գերմանական մարկ։ 
2001 թվականի ապրիլին թատրոնի սեփականատերն է դարձել «Stage Entertainment Germany»-ն։ Այն վերակառուցել է թատրոնի շենքը, ձևափոխել է բեմը, հանդիսասրահն ու նախասրահը։ Ապակե դիմային հատվածում տեղակայվել է 600 քմ տարածք զբաղեցնող ռեստորան, որը կարող էր տեղավորել 220 մարդ։ Այստեղից տեսարան է բացվում դեպի Էլբա գետն ու Համբուրգի կենտրոն։ Նախասրահի ու ռեստորանի պատերին կազմակերպվել է նկարների ցուցահանդես, իսկ բացօթյա համալիրում տեղակայված են Նիկի դե սեն-Ֆալի երկու քանդակները։ Սրահն ընդալնվել է և կարող է տեղավորել մինչև 2030 հանդիսական։ Թատրոնն ստացել է նոր անվանում` կոչվելով Համբուրգի նավահանգստի թատրոն։

right|300px|thumb|2013 թվական, հունիս. «Թատրոն Էլբայի վրա» (ձախից, կառուցվում է) և «Համբուրգի նավահանգստի թատրոն» (աջից):
Այս բոլոր հիմնանորոգումները թատրոնում հարմարեցվել են «Առյուծ արքա» մյուզիքլի գերմանական պրեմիերայի համար, որի առաջնախաղը տեղի է ունեցել 2001 թվականի դեկտեմբերի 2-ին։ Բեմադրությունը ցուցադրվում է արդեն 13 տարի, ինչը թույլատրում է Գերմանիայում տարբեր թատերական ռեկորդներ սահմանել։ 2014 թվականի հոկտեմբերին «Առյուծ արքա»-ն դիտել է 10 միլիոն հանդիսատես։
Նոյեմբերի 10-ին թատրոնի կողքին «հարևան» է հայտնվում. «Stage Entertainment Germany»-ը կառուցել է «Թատրոն Էլբայի վրա», որն առաջին թատրոնն էր, որ կազմակերպությունը կառուցել էր «զրոյից».

## Ներկայացումներ

## Տեխնիկական տվյալներ
* Թատրոնը տեղավորում է 2030 հանդիսատես (1406 պարտերում և 624 պատշգամբում),
* Բեմի մակերեսը 270 քմ է,
* Բեմի մուտքի լայնությունը 14,5 մետր է, բարձրությունը` 7 մետր։

## Ծանոթագրություններ

## Գրականություն
*  Der König der Löwen, Das Musical im Hamburger Hafen — Hamburg: Hafentheater Produktionsgesellschaft mbH (Hrsg.), 2006.

## Արտաքին հղումներ
* Թատրոնի պաշտոնական էջ  

Կատեգորիա:1994 հիմնադրումներ
Կատեգորիա:Գերմանիայի թատրոններ
Արման Գրիգորյան (այլ կիրառումներ)

**Արման Գրիգորյան** անունը կարող է վերաբերել հետևյալ անձանց.

* Արման Գրիգորյան (1967), քաղաքագիտության դոկտոր, ԱՄՆ Լիհայի համալսարանի պրոֆեսոր։
* Արման Գրիգորյան (նկարիչ) (1960), հայ արվեստագետ, նկարիչ։
Շոտլանդական թագավորական ակադեմիա

**Շոտլանդական թագավորական ակադեմիա** (), Շոտլանդիայի ազգային արվեստի ակադեմիա, որը խթանում է ժամանակակից շոտլանդական արվեստին։

## Պատմություն
Հիմնադրվել է 1819 թվականին որպես Շոտլանդիայի գեղարվեստի խթանման թագավորական հաստատություն։ 1826 թվականին այն կոչվել է **Շոտլանդական ակադեմիա**, 1838 թվականին թագավորական հրովարտակով դարձել է **Շոտլանդիայի թագավորական ակադեմիա**։

Ակադեմիան յուրօրինակ դիրք ունի երկրում որպես ինքնուրույն ֆինանսավորվող կառույց, որը գլխավորում են հեղինակավոր արվեստագետներ և ճարտարապետներ` ցուցահանդեսների և հարակից կրթական միջոցառումների միջոցով խթանելու և աջակցելու վիզուալ արվեստի ստեղծմանը։

Բացի ցուցահանդեսային շարունակական ծրագրերից, ակադեմիան նաև հանձնում է կրթաթոշակներ, պարգևներ և Շոտլանդիայում ապրող և աշխատող արվեստագետների համար բնակարաններ։ Վերջին 180 տարում Շոտլանդիայում կարևոր արվեստի ստեղծագործությունների պատմական հավաքածուն և Շոտլանդիայի արվեստի և ճարտարապետության հետ կապված նյութերի լայնածավալ արխիվը տեղակայված են Գրանթոնում գտնվող ազգային թանգարանների հավաքածուի կենտրոնում և հասանելի են հետազոտողների համար` նախօրոք գրանցմամբ։

1911 թվականից ի վեր ակադեմիան տեղակայված է Շոտլանդիայի ազգային պատկերասրահին կից Էդինբուրգի Մաունդ բլրի Փրինսես փողոցի Շոտլանդիայի ակադեմիայի շենքում։ Շենքը կառավարվում է Շոտլանդիայի ազգային պատկերասրահների կողմից, սակայն 1910 թվականի կարգադրությամբ ՇԹԱ տնօրինում է շենքի վարչական գրասենյակները։ Ցուցահանդեսային տարածքն ամբողջ տարվա ընթացքում տրամադրվում է հասարակական կազմակերպությունների և այլ կազմակերպությունների (Շոտլանդացի նկարիչների ցուցահանդեսային ընկերություններ)։ Ակադեմիայի շենքը նախագծել է ականավոր շոտլանդացի ճարտարապետ Ուիլյամ Հենրի Փլեյֆերը։ Այն վերանորոգվել է Փլեյֆեր նախագծի շրջանակներում։ 2005 թվականին Ակադեմիայի շենքն ամբողջությամբ վերանորոգվել է և ստորգետնյա թունելներով միացվել է Շոտլանդիայի ազգային պատկերասրահին։

Ակադեմիայում պահվում են 17-19-րդ դարերի եվրոպական (Դին պատկերասրահում) և շոտլանդական արվեստի ստեղծագործությունների հավաքածուներ, ինչպես նաև շոտլանդական ժամանակակից նկարների հավաքածու։ Կա նաև արխիվային բաժին, որը պարունակում է փաստաթղթեր Շոտլանդիայի արվեստի և ճարտարապետության պատմությունը վերջին 200 տարիների ընթացքում։

Ներկայումս (2018 թվականից) Շոտլանդիայի թագավորական ակադեմիայի նախագահը պրոֆեսոր Ջոյս Վ. Քիրնսն է, քարտուղարը՝ Արթուր Ուոթսոնը։

## Գրականություն
* Esme Gordon (1976) The Royal Scottish Academy of Painting, Sculpture & Architecture 1826-1976. Edinburgh.

## Ծանոթագրություններ

## Արտաքին հղումներ
* The Royal Scottish Academy

Կատեգորիա:1826 հիմնադրումներ
Կատեգորիա:Արվեստի ակադեմիաներ
Կատեգորիա:Էդինբուրգի թանգարաններ
Կատեգորիա:Ժամանակակից արվեստի թանգարաններ
Կատեգորիա:Շոտլանդական արվեստ
Կատեգորիա:Շոտլանդիայի ճարտարապետություն
Կատեգորիա:Շոտլանդացի ճարտարապետներ
Կատեգորիա:Շոտլանդիայի արվեստ
Կատեգորիա:1826 հիմնադրումներ Շոտլանդիայում
Ուիլյամ Հենրի Փլեյֆեր

**Ուիլյամ Հենրի Փլեյֆեր** (, ), 19-րդ դարի շոտլանդացի ճարտարապետ, Էդինբուրգի Նոր քաղաքի նեոդասական ճարտարապետական հուշարձաններից շատերի նախագծողը։ Էդինբուրգի թագավորական ընկերության անդամ։

## Կենսագրություն
Ուիլյամ Հենրի Փլեյֆերը ծնվել է Լոնդոնում` Ջեսի Գրահամի և Ջեյմս Փլեյֆերի ընտանիքում։ Նրա հայրը նույնպես ճարտարապետ էր, իսկ հորեղբայրներն էին մաթեմատիկոս Ջոն Փլեյֆերը և տնտեսագետ, վիճակագրական գրաֆիկայի ռահվիրա Ուիլյամ Փլեյֆերը։ Հոր մահից հետո Ուիլյամ Հենրիին ուղարում են Էդինբուրգ` սովորելու հորեղբոր` Ջոն Փլեյֆերի մոտ։ 1809 թվականին Ուիլյամ Հենրի Փլեյֆերը ավարտում է Էդինբուրգի համալսարանը։
 
Նրա լավագույն աշխատանքներից երկուսը` Շոտլանդիայի ազգային պատկերասրահն ու Շոտլանդական թագավորական ակադեմիայի նեոդասական շենքերը, գտնվում են Էդինբուրգի կենտրոնում։ Փլեյֆեր նախագիծը, որն ավարտվել է 2004 թվականին, երկու պատմական շենքերը միավորել է ստորգետնյա կապով։

1830-ական թվականներին Փլեյֆերը բնակվել է Էդինբուրգի արևմտյան մասում գտնվող հեղինակավոր Moray Estate-ում։

Փլեյֆերը միացել է Շոտլանդիայի ազատական եկեղեցու 1843 թվականի պառակտումներին` կորցնելով եկեղեցու բակում թաղվելու իրավունքը։

Փլեյֆերն իր հովանում ներքո է վերցրել Դեյվիդ Կուզինին և պատասխանատու է եղել նրա ուսուցման համար։

Փլեյֆերը մահացել է Էդինբուրգում 1857 թվականի մարտի 19-ին և թաղված է Էդինբուրգի Դին գերեզմանատան արևմտյան պատում, որտեղ նա նախագծել է մի շարք հուշարձաններ, այդ թվում` Լորդ Ջեֆրիի հուշարձանը։

## Ճարտարապետական գործերի պատկերասրահ

Edinburgh Donaldson College dsc06377.jpg|Դոնալդսոն քոլեջ, Էդինբուրգ, 1851
Old College courtyard.jpg|Հին քոլեջ, Էդինբուրգի համալսարան
Old College.jpg|Հին քոլեջ, Էդինբուրգի համալսարան
Edinburgh City Observatory.jpg|Քաղաքի աստղադիտարան, Էդինբուրգ
Three buildings in Edinburgh by William Henry Playfair.jpg|Էդինբուրգյան երեք շենքեր` ստեղծված Փլեյֆերի նախագծով
Royal Scottish Academy, Princes Street Edinburgh.jpg|Շոտլանդական թագավորական ակադեմիա
Royal Scottish Academy on the Mound, Edinburgh.jpg|Շոտլանդական թագավորական ակադեմիայի ճակատամասը
Sphinxes on the Royal Scottish Academy, Edinburgh.jpg|Շոտլանդական թագավորական ակադեմիայի սֆինքսները
Regent Terrace Edinburgh3.JPG|Regent Terrace, Էդինբուրգ
John Playfair Monument.jpg|Ջոն Փլեյֆերի հուշարձան, Քալթոն բլուր, Էդինբուրգ
St Stephens Church Edinburgh.jpg|Սուրբ Ստեփանոսի եկեղեցի, Էդինբուրգ
Surgeons' Hall, Nicolson Street Edinburgh.jpg|Վիրաբույժների դահլիճ, Էդինբուրգ
Dugald Stewart Monument.jpg|Դուգալդ Ստյուարդի հուշարձան, Քալթոն բլուր, Էդինբուրգ
Floors Castle.jpg|Ֆլորս ամրոց, Քելսի մոտակայքում
New College, Mound - geograph.org.uk - 1367403.jpg|Նոր քոլեջ, Էդինբուրգ
National Gallery of Scotland, the Mound Edinburgh.jpg|Շոտլանդիայի ազգային պատկերասրահ, Էդինբուրգ
Dollar Academy - geograph.org.uk - 1564651.jpg|Դոլար ակադեմիա, Քլաքմանանշիր


## Գրականություն
* Gow, Ian (1984): William Henry Playfair in Scottish Pioneers of the Greek Revival, The Scottish Georgian Society, Edinburgh, pp 43–55.

## Ծանոթագրություններ

## Արտաքին հղումներ
* Dictionary of Scottish Architects
* Dictionary of Scottish Architects- William Henry Playfair 
* Gazetteer for Scotland Details

Կատեգորիա:Էդինբուրգի համալսարանի շրջանավարտներ
Կատեգորիա:Շոտլանդացի ճարտարապետներ
Արման Գրիգորյան (նկարիչ)

**Արման Գրիգորյան** (), հայ արվեստագետ, նկարիչ։ Հայաստանի արվեստի քննադատների ընկերակցության անդամ։

## Կենսագրություն
Արման Գրիգորյանը ծնվել է 1960 թվականին Երևանում։ Նկարիչ Ալեքսանդր Գրիգորյանի որդին է: 1985 թվականին ավարտել է Երևանի գեղ արվեստի ինստիտուտը և հիմնել է «3-րդ հարկ» արվեստի խումբը (1987-1994)։
2005-2015 թվականներին Գրիգորյանը Երևանի Մխիթար Սեբաստացի կրթահամալիրում դասավանդել է արվեստ ու կոմպոզիցիա։

## Ցուցահանդեսներ
Խմբակային ցուցահանդեսներ է ունեցել Երևանում, Գյումրիում, Աթենքում, Լիոնում, Թուլուզում, Կեմպերում (Ֆրանսիա), Բիալիստոքում (Լեհաստան), Վիեննայում, Թբիլիսիում։
Եղել է մի շարք ցուցահանդեսների համադրող։

### Անհատական ցուցահանդեսներ
* 2013 թվականին «Արմենիկյան երազանք», Ականաթ գալերեա, Երևան, Հայաստան
* 1997 թվականին «Bad Religion», Չարլի Խաչատրյան գալերեա, Երևան, Հայաստան
* 1991 թվականին L՝CENT պատկերասրահ, Փարիզ, Ֆրանսիա

## Կատալոգներ
* «Կենսահաստատման երկիր», 2016 
* « Քայլ ձևափոխության և ձևաստեղծման միջև», 2014 
* «Վենետիկի 55-րդ Բիենալլե», 2013
* "Generation of the Seventies - From Friedemann Stöckert’s Collection". 2012
* «Ժամանակակից արվեստը Հայաստանnւմ», Երևան, Հայաստան, 2011
* «The Journey to the East» Բիալիստոկ, Լեհաստան, 2011 
* «(NON)Conform, Russian and Soviet Art», The Ludwig collection 1958-1995. 2007
* «Առաջադիմական կարոտախտ, նախկին ԽՍՀՄ-ի ժամանակակից արվեստը», Բարակի պատկերասրահ, Աթենք, Հունաստան, 2007 
* «d’Armenie», Ժամանակակից արվեստի կենտրոն, Կեմպեր, Ֆրանսիա, 2007 
* «L’art contemporain en Arménie», Bel Air Fine Art գալերեա, Ժնև, 2005 
* «On the edge», Likovni salon Celje, Lյուբլիանա, 2004 
* «Adieu Parajanov - ժամանակակաից արվեստը Հայաստանում», Սպրինգերին ամսագիր, Ավստրիա, 2003
* Գյումրիի երկրորդ միջազգային Բիենալլե, Երևան, 2002 
* Մեծ Ատրոֆիա, «Հայ-արտ», Երևան, Հայաստան, 2001 
* Քաղքենիական խուճապ, ՆՓԱԿ, Երևան, Հայաստան, 2000 
* Գյումրիի առաջին միջազգային Բիեննալե, Երևան, 2000 
* «Տագնապ», ՆՓԱԿ, Երևան, Հայաստան, 1999 
* «Փակ քաղաք », Երևան, Հայաստան, 1999 
* «Ավանգարդ 98», ՆՓԱԿ, Երևան, Հայաստան, 1998 
* Վենետիկի 47-րդ միջազգային Բիեննալե, Վենետիկ, Իտալիա, 1997 
* «Հայաստանի ժամանակակից արվեստը 80-95», ՆԿՏ, Մոսկվա, Ռ. Դ. 1995 
* «Stream of Fire », Եվրոպական արվեստի շաբաթ, Կիպրոս, Նիկոզիա, 1995
* «Հայաստան։ Հնագույն մշակութային երկրի վերաբացահայտումը» Բոխում, Գերմանիա, 1995 
* « Աբստրակտ արվեստը Հայաստանում», Հայաստան, 1994 
* «Nonconformist Art: The Soviet Experience» 1956-1986 Thames and Hudson Zimmerli/Rutgers,-ի հավաքածու, ԱՄՆ, 1995 
* « Գոյակ գալերեան ներկայացնում է» Ռ. Դ., 1992

## Ծանոթագրություններ

Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:Հայ արվեստագետներ
Կատեգորիա:Հայ նկարիչներ
Ալ-Նաբի մզկիթ (Ղազվին)

**Ալ-Նաբի մզկիթ** ( – Masjed al-Nabi, հայտնի է նաև որպես  – Masjed-e Soltani), հանրահայտ մզկիթ Իրանի Ղազվին քաղաքում։ Զբաղեցնում է մոտավորապես 14,000 քառ. մետր տարածք։ Ըստ մզկիթի արձանագրությունների հիմնադիրը եղել է Ֆաթհ Ալի շահը Ղաջարիների դինաստիայից։ Այլ աղբյուրներ վկայում են, որ մզկիթը գոյություն է ունեցել դեռևս Սեֆյանների ժամանակաշրջանում։ Ներկայում ենթադրվում է, որ կառույցի ճարտարապետը Ուստադ Միրզա Շիրազին է եղել, իսկ շինարարության սկիզբը համարվում է 1787 թվականը։

## Առանձնահատկություններ
մինի|ձախից|Ալ-Նաբի մզկիթի մուտքը|253x253px
Մզկիթի երկակի գմբեթի ներքին տրամագիծը 15 մ է, ներքին գագաթը 20,83 մ բարձրության վրա է, իսկ արտաքին ծայրը՝ 23,25 մետր։

Նախկինում գմբեթի կողքին բարձրանում էր մի մինարե, որի մասին գրել է ֆրանսիացի հետազոտող Մադամ Ջեյն Դյուլաֆոյը։ Մզկիթի բակում կան չորս այվաններ (կամարակապ տարածք իսլամական ճարտարապետությունում)։

Ալ-Նաբիում կան գեղագիր մակագրություններ, որոնք թվագրվում են 1787 թվականին։ Այս մզկիթը ևս, ինչպես և Ղազվինի Ջամե մզկիթը, ունի շաբեստան (իրանական ճարտարապետությանը բնորոշ՝ ծածկով ազատ տարածք), որն այժմ օգտագործվում է որպես գրադարան։

## Տես նաև
* Իրանի ճարտարապետություն

## Ծանոթագրություններ

## Արտաքին հղումներ
* 

Կատեգորիա:Գմբեթավոր կրոնական շենքեր և կառույցներ
Կատեգորիա:Ղազվինի մզկիթներ
Անդրանիկ Արսենի Գրիգորյան

**Անդրանիկ Արսենի Գրիգորյան** (8 հունիսի, 1967, Կոճողոտ, Մարտակերտի շրջան&nbsp;-&nbsp;18 ապրիլի, 1994, Հասանղայա (Հայկաջուր), հայ ազատամարտիկ, Արցախյան ազատամարտի մասնակից։

## Կենսագրություն
Անդրանիկ Գրիգորյանը ծնվել է 1967 թ. հունիսի 8-ին Մարտակերտի շրջանի Կոճողոտ գյուղում։ Տեղի դպրոցում ութամյա կրթություն ստանալուց հետո ուսումը շարունակել է Ներքին Հոռաթաղի հ.120 պրոֆտեխուսումնարանում, ստացել միջնակարգ կրթություն և էլեկտրաեռակցողի մասնագիտություն։ Արցախյան շարժման սկզբնական փուլից մասնակցել է ընդհատակյա պայքարին, այնուհետև՝ կամավորագրվել հայրենի գյուղի ջոկատում։

Որպես արիասիրտ ու քաջահմուտ գնդացրորդ՝ մասնակցել է Օմարի, Մաղավուզի, Մեծշենի, Մեհմանայի, Ղուբաթլուի, Հասանղայայի և բազում այլ պաշտպանական ու ազատագրական մարտերի։ Նա իր վերջին մարտը մղել է Մարտակերտի շրջանի Հասանղայա գյուղի համար։ 1994 թ. ապրիլի 18-ին՝ Հասանղայայի համար մղված հերթական մարտում երբ հակառակորդի կենդանի ուժի ու տեխնիկայի զգալի գերակշռության պայմաններում անելանելի վիճակ է ստեղծվել՝ նա հանձն է առել դիմահար գնդացրային կրակի տակ պահել հակառակորդի դիրքերը՝ մինչև իր երեք տասնյակից ավելի մարտընկերները անկորուստ ետ կքաշվեին ու ապահով բնագծերում կդիրքավորվեին։ Իրեն ետ քաշվել չի հաջողվել։ Զոհվել է այդ անհավասար մարտում։ Դիակը մի կերպ հաջողվել է հանել կրակի գծից։ Ամուսնացած չէր։ Հանգչում է հայրենի գյուղի գերեզմանատան Հուշահամալիրում։ Հետմահու պարգևատրվել է ԱՀ «Արիության համար» մեդալով և ՀՀ Արիության մեդալով։

## Պետական պարգևներ

50px|ձախից ԱՀ «Արիության համար» մեդալ (հետմահու)։
50px|ձախից

ՀՀ Արիության մեդալ (հետմահու)։

## Ծանոթագրություններ

Կատեգորիա:Հայ ազատամարտիկներ
Կատեգորիա:Արցախյան պատերազմի մասնակիցներ հայկական կողմից
Զիմբաբվեում ՅՈՒՆԵՍԿՕ-ի Համաշխարհային ժառանգության ցանկ

Զիմբաբվեի Հանրապետությունում ՅՈՒՆԵՍԿՕ-ի Համաշխարհային ժառանգության օբյեկտները թվով 5-ն են (ըստ 2012 թվականի տվյալների), որը կազմում է ընդհանուր թվի 0,5 %-ը (2017 թվականին 1073-ից)։ Երեք օբյեկտներ ընդգրկված են մշակութային չափանիշներով, երկուսը՝ բնական։

Բացի այդ, 2012 թվականի դրությամբ Զիմբաբվեի տարածքում ևս 1 օբյեկտ ընդգրկվել է համաշխարհային ժառանգության թեկնածու օբյեկտների ցանկում։

Զիմբաբվեն վավերացրել է Համաշխարհային մշակութային և բնական ժառանգության պահպանության կոնվենցիան 1982 թվականի օգոստոսի 16-ին։ Առաջին օբյեկտը ցանկում ընդգրկվել է 1984 թվականին՝ ՅՈՒՆԵՍԿՕ-ի Համաշխարհային ժառանգության կոմիտեի 8-րդ նստաշրջանում։

## Ցանկ

## Թեկնածու օբյեկտներ

## Տես նաև
* Միավորված ազգերի Կրթության, գիտության և մշակույթի կազմակերպություն
* Համաշխարհային ժառանգություն
* Աֆրիկայում ՅՈՒՆԵՍԿՕ-ի Համաշխարհային ժառանգության օբյեկտների ցանկ

## Ծանոթագրություններ

## Արտաքին հղումներ
* Zimbabwe . UNESCO World Heritage Centre.

Կատեգորիա:Համաշխարհային ժառանգության ցանկեր
*
Կատեգորիա:ՅՈՒՆԵՍԿՕ-ի Համաշխարհային ժառանգություն
Համնետ Շեքսպիր

մինի|350x350փքս|Համնետի մահվան գրառումը

**Համնետ Շեքսպիր** (մկրտվել 1585 թվականի փետրվարի 2-ին, ), Ուիլյամ Շեքսպիրի և Էնն Հաթաուեյի միակ որդին, և Ջուդիթ Շեքսպիրի եղբայրական երկվորյակը։ Մահացել է 11 տարեկան հասակում։ Շեքսպիրագետներից ոմանք ենթադրում են Համնետի և նրա հոր հետագա աշխատության՝ Համլետի միջև կապի, ինչպես նաև Համնետի մահվան և «Ջոն թագավոր», «Ռոմեո և Ջուլիետ», «Հուլիոս Կեսար», «Տասներկուերորդ գիշեր» պիեսների միջև հնարավոր կապերի մասին։

## Կյանք
Քիչ բան է հայտնի Համնետի մասին։ Համնետը և նրա երկվորյակ քույրը Ջուդիթը ծնվել են Ստրատֆորդ ըփոն Էյվոնում և մկրտվել են 1585 թվականի փետրվարի 2-ին Սուրբ Երրորդության եկեղեցում՝ Ռիչարդ Բարտոնի կողմից։ Ենթադրվում է, որ երկվորյակներին անվանվել են ծնողների ընկերներ Համնետ Սադլերի  և նրա կնոջ՝ Ջուդիթի պատվին։ 1560 թվականի մարտի 23-ին Սոլիհոլի գրանցամատյանում, մկրտության արձանագրության համաձայն, նրան մկրտել են որպես «Hamlette Sadler» (Համլետ Սադլեր) և Շեքսպիրը ինքը Սադլերի անունը տառ առ տառ ասել է՝ «Համլետ»:

Ամենայն հավանականությամբ Համնետ Շեքսպիրի դաստիարակությամբ հիմնականում զբաղվել է մայրը՝ էնն Հաթուեյը Շեքսպիրի պապին պատկանող Հենլի-սթրիթի տանը։

Համնետն չորս տարեկան էր, երբ հայրն արդեն Լոնդոնյան դրամատուրգ է և, քանի որ նրա ժողովրդականությունը օր օրի աճում էր, նա, հավանաբար, Ստրատֆորդի իրենց տանից հաճախ էր բացակայում։ Հոունանը ենթադրում է, որ Համնետը հնարավոր է ավարտել է կրտսեր դպրոցը, մահվանից առաջ՝ տասնմեկ տարեկանում (հնարավոր է այտուցային ժանտախտից)։ Նա թաղվել է 1596 թվական օգոստոսի 11-ին, Ստրատֆորդում։ Այդ ժամանակ Անգլիայում ապրող գրեթե ամեն երրորդ երեխան  մահանում էր մինչև 10 տարեկան դառնալը, ուստի՝ Համնետի մահը անսպասելի չի եղել:

## Ծանոթագրություններ

## Արտաքին հղումներ
* Shakespeare's children and grandchildren

Կատեգորիա:Շեքսպիրի ընտանիք
Բաքվի Հեյդար Ալիևի անվան միջազգային օդանավակայան

**Բաքվի Հեյդար Ալիևի անվան միջազգային օդանավակայան** (), Ադրբեջանական Հանրապետության վեց միջազգային օդանավակայաններից խոշորագույնը, որն ավելի վաղ կոչվել է *«Բինա միջազգային օդանավակայան»*։ 2004 թվականի մարտի 10-ին օդանավակայանը վերանվանվել է ի պատիվ Ադրբեջանի ազգային առաջնորդ և երրորդ նախագահ Հեյդար Ալիևի պատվին։ Օդանավակայանի ինքնաթիռները պատկանում են Ադրբեջանի ազգային ավիափոխադրող կազմակերպությանը՝ «Ադրբեջանական ավիաուղիներ»-ին։

Օդանավակայանի ծառայությունների դիմաց վճարելու ժամանակ պլաստիկ քարտերից բացի կանխիկ ընդունվում է նաև ադրբեջանական մանաթ, ամերիկյան դոլար, եվրո և ռուսական ռուբլի։

Օդանավակայանը համապատասխանում է միջազգային չափանիշներին։ Բարենպաստ աշխարհագրական դիրքի շնորհիվ այն դարձել է տարածաշրջանի լավագույն օդանավակայաններից մեկը, որը տարանցիկ չվերթներ է իրականացնում արևելք-արևմուտք և հյուսիս-հարավ ուղղություններով։

## Ծանոթագրություններ

Կատեգորիա:Ադրբեջանի օդանավակայաններ
Իգոր Պաշկևիչ

**Իգոր Պաշկևիչ** (, ), գեղասահորդ Ռուսաստանից, ով 1997 թվականից հանդես է գալիս Ադրբեջանի կողմից, 1996 թվականի Եվրոպայի առաջնության տղամարդկանց մենասահքի արծաթե մրցանակակիր, պատանիների կարգում 1990 թվականի աշխարհի չեմպիոն։

### Կենսագրություն
Իգոր Պաշկևիչը ծնվել է 1971 թվականին` ԽՍՀՄ-ում։ 1990 թվականին Կոլորադո Սպրինգսում, հանդես գալով ԽՍՀՄ-ի կազմում, հաղթեց երիտասարդական աշխարհի առաջնությունում` առաջ անցնելով Ալեքսեյ Ուրմանովից։ 1996 թվականին նա դարձավ Եվրոպայի առաջնության արծաթե մեդալակիր։ Դրանից հետո նա սկսեց հանդես գալ Ադրբեջանի կողմից։ Տեղափոխվել է ԱՄՆ, հանդես է եկել որպես պրոֆեսիոնալ։ Աշխատել է որպես մարզիչ Ֆլորիդայում։

Մահացել է 2016 թվականի մարտի 25-ին` Մայամիում։

Թաղվել է Մոսկվայի Պյատնիցկի գերեզմանոցում` 2016 թվականի ապրիլի իննին։

### Սպորտային ձեռքբերումներ
* Ելույթներ Ադրբեջանի կազմում

* WD = հեռացվել է մրցույթից
* Ելույթներ Ռուսաստանի կազմում

* Ելույթներ ԽՍՀՄ-ի կազմում

### Ընտանիք
2010 թվականին ծնվել է դուստրը` Ալեքսանդրան։

## Ծանոթագրություններ

### Արտաքին հղումներ
* Flashback: Igor Pashkevich

Կատեգորիա:Աշխարհի չեմպիոններ
Կատեգորիա:Ռուս գեղասահորդներ
Տաջիկստանի ազգային բանկ

**Տաջիկստանի ազգային բանկ** (), Տաջիկստանի Հանրապետության պահուստային բանկը, որը հանդիսանում է երկրի ընդհանուր բանկային համակարգի մի մասը։

## Կարգավիճակ
Տաջիկստանի ազգային բանկը իրավաբանական անկախ անձ է, որը պատասխանատու չէ Տաջիկստանի Հանրապետության պարտավորությունների համար։ Բանկը հաշվետու է Տաջիկստանի խորհրդարանին։

Տաջիկստանի ազգային բանկի նախագահը Նուրմահմաձոդա Ջամշեդն է։

## Գործառույթներ
Տաջիկստանի ազգային բանկի հիմնական գործառույթներն են`
* պետության դրամավարկային քաղաքականության մշակումը և իրականացումը,
* հանդես է գալիս որպես պետական բանկիր և նրա ֆինանսական գործակալ,
* լիցենզիավորում, վերահսկում և կարգավորում է բանկերի և այլ ոչ բանկային ֆինանսական կազմակերպությունների գործունեությունը,
* իրականացնում է փողի խնդիրը և կազմակերպում դրանց շրջանառությունը,
* պահպանում և կառավարում է պետության պահուստները,
* կազմում է պետության վճարային հաշվեկշիռը։

## Արտաքին հղումներ
* 
* Տաջիկստանի ազգային բանկը Դուշանբում

## Տես նաև
* Ուկրաինայի ազգային բանկ
* Լատվիայի բանկ

## Ծանոթագրություններ

Կատեգորիա:1991 հիմնադրումներ Տաջիկստանում
Կատեգորիա:1991 հիմնադրված բանկեր
Կատեգորիա:Բանկեր այբբենական կարգով
Կատեգորիա:Կենտրոնական բանկեր
Կատեգորիա:Տաջիկստանի բանկեր
Ստեփան Դուդիշկին

**Ստեփան Դուդիշկին** (, ), ռուս լրագրող, գրական քննադատ։

## Կենսագրություն
Ծնվել է ոչ հարուստ վաճառականի ընտանիքում։ Ավարտել է Վիտեբսկի վարժարանը (1837) և Սանկտ-Պետերբուրգի համալսարանի իրավաբանական բաժինը (1841)։ Վաստակում էր մասնավոր դասերով։ 1842 թվականից ծառայել է Արտաքին առևտրի դեպարտամենտում, ապա Կոմիսարական վարչությունում։ 1848 թվականին թողել է ծառայությունը՝ կոչումով տիտուլյար խորհրդական։

Եղել է Ռուսական աշխարհագրական ընկերության անդամ (1859)։ Գրական հիմնադրամի կոմիտեի անդամ։

Մահացել է հանկարծակի՝ սրտի կաթվածից։ Թաղված է Գեորգիևյան գերեզմանատանը։

## Ստեղծագործական գործունեություն
Առաջին տպագրությունը եղել է 1845 թվականին։ «Հայրենական գրառումներ» և «Սովրեմեննիկ» ամսագրերում հանդես է եկել թարգմանական  հոդվածներով և  գրախոսություններով։ 1852 թվականից դարձավ Հայրենական գրառումներ ամսագրի գլխավոր քննադատ։ Գրել է ակնարկներ  Ի. Ա. Գոնչարովի, Ա. Ֆետա, Ա. Ն. Օստրովսկու, Հ. Ֆ. Պիսեմսկու, Ի. Ս. Տուրգենևի, Եվգենի Տուրի (Ե. Վ. Սալիաս դե Տուրնեմիր) ստեղծագործություններում։ Առաջինն արձագանքել է Լ. Ն. Տոլստոյի գրական նորամուտին (1852) ։

## Ծանոթագրություններ

## Գրականություն
* 
* Русские писатели. 1800-1917. Биографический словарь. - Т. 2: Г-К. - М.: Большая Российская энциклопедия, 1992. - С. 193-195.
* *Старчевский А. В*. Один из забытых журналистов. (Из воспоминаний старого литератора)  // Исторический вестник. - 1886. - Т. 23, № 2. - С. 360-386.

Կատեգորիա:19-րդ դարի թարգմանիչներ
Կատեգորիա:Ռուս գրաքննադատներ
Կատեգորիա:Ռուս գրողներ
Կատեգորիա:Ռուս լրագրողներ
Կատեգորիա:Սրտի կաթվածից մահացածներ
Լիբիայում ՅՈՒՆԵՍԿՕ-ի Համաշխարհային ժառանգության ցանկ

Լիբիայում ՅՈՒՆԵՍԿՕ-ի Համաշխարհային ժառանգության օբյեկտները թվով 5-ն են, որը կազմում է ընդհանուր թվի 0,5 %-ը (2017 թվականին 1073-ից)։

2016 թվականից բոլոր լիբիական օբյեկտներն ընդգրկվել են ՅՈՒՆԵՍԿՕ-ի Համաշխարհային ժառանգության վտանգված օբյեկտների ցանկում, քանի որ երկրում 2011 թվականից շարունակվում է քաղաքացիական պատերազմը։ Զինված խմբերը գտնվում են այդ օբյեկտների կամ այդ տարածքների մոտ, ինչը վտանգ է ներկայացնում նրանց պահպանման համար։

## Ցանկ
Տվյալ աղյուսակում տեղանքներն ընդգրկված են Համաշխարհային ժառանգության կողմից դասակարգված ձևով։

### Օբյեկտների աշխարհագրական դասավորվածություն



## Տես նաև
* Միավորված ազգերի Կրթության, գիտության և մշակույթի կազմակերպություն
* Համաշխարհային ժառանգություն
* Աֆրիկայում ՅՈՒՆԵՍԿՕ-ի Համաշխարհային ժառանգության օբյեկտների ցանկ

## Արտաքին հղումներ
* 

Կատեգորիա:Համաշխարհային ժառանգություն Աֆրիկայում
Կատեգորիա:Համաշխարհային ժառանգության ցանկեր
*
Կատեգորիա:ՅՈՒՆԵՍԿՕ-ի Համաշխարհային ժառանգություն
Մարֆա Տիմչենկո

Մարֆա Կսենոֆոնտովնա Տիմչենկո (, ), ժողովրդական դեկորատիվ-կիրառական արվեստի ուկրաինացի, խորհրդային վարպետ, ԽՍՀՄ նկարիչների միության անդամ, ՈւԽՍՀ ժողովրդական նկարիչ  (1977): Տարաս Շևչենկոյի (2000)  և  Եկատերինա Բիլոկուրի (1990) անվան  Ուկրաինայի ազգային մրցանակների դափնեկիր։

## Կենսագրություն
1936-1938 թվականներին սովորել է  դեկորատիվ նկարչություն Պետրիկովի դպրոցում Տատյանա Պատայի մոտ, 1938-1941 թվականներին, ժողովրդական ստեղծագործության վարպետների Կիևի դպրոցում (1940 թվականից Կիևի գեղարվեստա-արդյունաբերական ուսումնարան)։
1954 թվականից  աշխատել է Կիևի փորձարարական կերամիկա-գեղարվեստական գործարանում որպես ավագ նկարիչ (նախկինում՝ Կիևի  ճենապակու գործարան)։

## Ստեղծագործություն
Կանգնած է եղել ճենապակե արտադրանքի ուկրաինական ոճով նկարազարդման արվեստի ստեղծման ակունքներում։ Ստեղծագործական կյանքի ավելի քան 30 տարիներն անցկացրել է Ուկրաինայի ճենապակու գործարաններում, իր բազմաթիվ ստեղծագործություններում ցուցադրել է նյութի գերազանց զգացողությունը, նրա առանձնահատկությունները, դրսևորելով  զարդաքանդակային գեղազարդման միջոցով արտադրանքի ձևը ընդգծելու հմտություններ։ Պետրիկովյան նկարազարդման վարպետ էր։ Զբաղվել է ճենապակու արտադրանքի ժողովրդական ավանդույթներով նկարազարդումներով կիրառելով  ճենապակու վրա նախշազարդման ենթաջնարակման և հետջնարակման տեխնիկան։ Պլակատների, գրքային  գծանկարչության, փայտի նկարազարդման աշխատանքների հեղինակ է։ Նրան են պատկանում նաև  թղթի և ստվարաթղթի վրա կատարված նլարազարդումներ («У морі» (1963), «Сині птахи» (1966), «Курінь» (1970), «Ведмежа сім’я» (1972- 73), «Дощ у Седневі» (1975)):

Աշխատել է նաև մեծածավալ դեկորատիվ նկարազարդումների բնագավառում (Կիևի Կրասնոարմեյսկի փողոցի վրա գտնվող  «Կազկա» խանութի գեղարվեստական ձևավորումը) (1979), ինչպես նաև Բելայա ցերկով քաղաքի կենտրոնական մանկական գրադարանի ձևավորումը (Լևանովսկու փող.  55) 1983 թվականին, Օ. Ի. Սկիցյուկի և Ի. Ս. Սկիցյուկի համահեղինակությամբ)։

Տիմչենկոյի ստեղծագործությունները ցուցադրվում էին հանրապետական, համամիութենական և միջազգային ցուցահանդեսներում։ Ստեղծագործությունները պահպանվում են Ուկրաինական դեկորատիվ արվեստի պետական թանգարան, Ուկրաինայի այլ թանգարաններում և արտասահմանյան մասնավոր հավաքածուներում։ Նկարչուհու աշխատանքներից են Մաո Ցզեդունի, Ռիչարդ Նիքսոնի, Իոսիպ Տիտոյի, Լեոնիդ Բրեժնևի, Ալեքսեյ Կոսիգինի և Վլադիմիր Շչերբիցկու համար նվեր սկահակների նկարազարդումները։
 
## Ընտրյալ գործեր
* Սկահակներ 
** «Հոբելյանական սկահակներ» (1962 թ.)
** «І вітряки на полі… І долом геть собі село» (1964 թ.)
** «Коло млину, коло броду» (1972 թ.)
* Դեկորատիվ սկուտեղ  «Հարստություն» (1970 թ.)
* «Գորոբինա» (1987 թ.)
* «Ранок на селі» (1989- 1990 թթ.)
* «Գյուղ» (1989 թ.)

## Պարգևներ
* «Պատվո նշան» շքանշան
* ՈւԽՍՀ Ժողովրդական նկարիչ (1977 թ.)
* Եկատերինա Բիլոկուրի անվան մրցանակ, ավանդական ժողովրդական արվեստի բացառիկ ստեղծագործությունների համար (1990 թ.)
* Տարաս Շևչենկոյի անվան Ուկրաինայի ազգային մրցանակ (2000 թ.)

## Ծանոթագրություններ

## Արտաքին հղումներ
* Марфа Тимченко. 
* Тимченко Марфа Ксенофонтівна. 
* Марфа Тимченко. Альбом. 1974.

Կատեգորիա:Ուկրաինացի նկարչուհիներ
Կատեգորիա:ԽՍՀՄ նկարիչների միության անդամներ
Կատեգորիա:Խորհրդային նկարչուհիներ
Մադրակ (Էրզրումից հարավ-արևելք)

**Մադրակ**, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Էրզրում քաղաքից 21 կմ հյուսիս-արևելք, Այծպտկունքի լեռնանցքից 12 կմ հեռու, Արաքսի ավազանի գետակներից մեկի ձախ կողմում։

Գյուղի մերձակայքը ճահճապատ է։

## Բնակչություն
XX դարի սկզբին ուներ 21 տուն քուրդ բնակիչ։

## Տես նաև
* Էրզրումի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Էլիզաբեթ Գրյումեր

**Էլիզաբեթ Գրյումեր** (, ), գերմանացի օպերային երգչուհի (սոպրանո)։ Հայտնի է Մոցարտի, Վեբերի և Վագների օպերաներում սոպրանո ձայնի համար գրված համապատասխան դերերգերի կատարմամբ։ Էլիզաբեթ Գրյումերը բնութագրվել է որպես «նրբագեղ երաժշտականությամբ, սրտաշարժ ջերմությամբ և բացառիկ գեղեցկություն ունեցող ձայնով օժտված երգչուհի»։

## Ծանոթագրություններ

## Արտաքին հղումներ
* Երգչուհու մասին տեղեկատվություն անգլերեն լեզվով
* Երգչուհու կարճ կենսագրությունն անգլերեն
* Լուսանկարներ

Կատեգորիա:Գերմանացի սոպրանոներ‎
Կատեգորիա:Գերմանացի օպերային երգիչներ
Կատեգորիա:20-րդ դարի օպերային երգչուհիներ
Կատեգորիա:Գերմանացի դասական երաժիշտներ
Ալեքսանդր Բալակին

**Ալեքսանդր Բալակին** ( ), ուկրաինացի ֆուտբոլային մրցավար։

## Կենսագրություն

1982 թվականին սկսել է ԽՍՀՄ առաջնության խաղերի մրցավարությունը։ 7 մրցաշրջաններում մրցավարի դերում նա անցկացրել է 27 խաղ։ Դաշտ է դուրս եկել ԽՍՀՄ ֆուտբոլի ֆեդերացիայի գավաթի երկու խաղերում։ Երկու դեպքում էլ մրցակիցներից մեկը Կիևի "Դինամոն" էր։ 1986 թվականի խաղարկությունում նրանք զիջեցին Դոնեցկի "Շախտյորին": Իսկ երեք տարի անց՝ Խարկովսկի "Մետալիստին":

Հինգ մրցաշրջաններում սպասարկել է Ուկրաինայի առաջնության հանդիպումները։ 1992 թվականի մարտի 17-ին մրցավարի կարգավիճակում նշել է նորամուտը Ուկրաինայի առաջին լիգայի թիմերի մրցաշարում։ Այդ խաղում Արդանիան նվազագույն հաշվով հաղթել է Շախտյոր-2-ին (Դոնեցկ)։ Առաջին և երկրորդ խմբում անցկացրել է ընդհանուր 34 խաղ։ Որպես կողային մրցավար սպասարկել է բարձրագույն խմբի հանդիպումները։

1995-2002 թվականներին ղեկավարել է Կիևի մրցավարների կոմիտեն։

## Ընտանիք

Հայտնի մարզական ընտանիքի ներկայացուցիչ։ Նրա հայրը՝ Նիկոլայը և հորեղբայրը՝ Վլադիմիրը 30-40 թվականներին հանդես են եկել Կիևի Լոկոմոտիվում և Դինամոյում։ Ավագ եղբայրը՝ Իգորը պաշտպանել է Կիևի Դինամոյի գույնները։ Որդին՝ Նիկոլայը ՖԻՖԱ-ի մրցավար է։

## Ծանոթագրություններ

Կատեգորիա:Ֆուտբոլային մրցավարներ այբբենական կարգով
Կատեգորիա:Ուկրաինացի ֆուտբոլային մրցավարներ
Կատեգորիա:Խորհրդային ֆուտբոլային մրցավարներ
Չումգակ

**Չումգակ** (), գետ Ուկրաինայում, Դնեպրի ավազանի Օրժիցայի աջ վտակը, երկարությունը` 72 կմ, ջրահավաք ավազանի մակերեսը 845 քառակուսի կմ է, թեքությունը` 0,5 մ/կմ։ Հովտի լայնությունը 2,5 կմ է, տեսքով տաշտ է հիշեցնում, գետահովիտը մասնակիորեն ցամաքել է, մինչև 0,6 կմ լայնությամբ, հունը գալարուն է, լայնությունը` 5-10 մ, զգալի տարածության վրա կարգավորված է։ Օգտագործվում է տեխնիկական կարիքների համար, կան ողողվող լճակներ, ջրարգելակ-կարգավորիչներ։

Սկիզբ է առնում Կովալյովկա գյուղի մերձակայքից, հոսում է Չերկասիի մարզի Դրաբովի շրջանի և Պոլտավայի մարզի Օրոժիցյայի շրջանի տարածքներով։

## Ծանոթագրություններ

## Գրականություն
* «Каталог річок України» - Издательство АН УРСР, Киев, 1957.
* «Ресурсы поверхностных вод СССР». - Ленинград, 1967.

Կատեգորիա:Ուկրաինայի գետեր
Զամիրա Գրիգորյան

**Զամիրա Վլադիմիրի Գրիգորյան**, () հայ դերասանուհի։

## Կենսագրություն
Զամիրա Գրիգորյանն աշխատել է Թբիլիսիի Ա․ Գրիբոյեդովի անվան պետական ռուսական դրամատիկական թատրոնում։

Այժմ բնակվում է Անգլիայում։ Զբաղվում է այլընտրանքային բժշկությամբ, դասավանդում է ռուսերեն։ Ռուսերեն ներկայացումներ է բեմադրում։

## Դերերը թատրոնում

## Ծանոթագրություններ

## Արտաքին հղումներ
* Замира Владимировна Батиашвили-Григорян

Կատեգորիա:Հայ դերասանուհիներ
Թրեյսի Էմին

**Թրեյսի Էմին** () (), թուրքական ծագմամբ անգլիացի նկարչուհի։ Էմինը համարվում է «Երիտասարդ բրիտանացի նկարիչների» () նորագույն սերնդի կարկառուն ներկայացուցիչ։ 

Թրեյսի Էմինի հայրը եղել է Կիպրոցի թուրք, իսկ մայրը սերում է գնչուական հայտնի Հոջկինսների և Բոսվելների կլաններից։

Մամուլում բազմաթիվ հրապարակումներ նվիրվել են Էմինի՝ հարբած վիճակում հեռուստատեսությամբ ունեցած ելույթների վերաբերյալ։ Նա հարբած է ներկայացել նաև իր «Իմ անկողինը» () ցուցահանդեսին, որը բացվել էր 1999 թվականին՝ Թյորների մրցանակաբաշխության շրջանակներում։ Ցուցադրության ժամանակ ներկայացված էր չհավաքված կեղտոտ անկողին, որի շուրջբոլորը նետված էին տարբեր իրեր, ներառյալ արյունոտ անկողնային պարագաները և օգտագործված պահպանակները։

Նկարչուհին ստեղծագործում է տարբեր ժանրերում՝ քանդակագործություն, ասեղնագործություն, գեղանկարչություն, վիդեոնկարահանում, լուսանկարչություն և ինստալյացիա։ 2007 թվականի մարտին Էմինը դարձել է Գեղարվեստի թագավորական ակադեմիայի անդամ։

2013 թվականին դարձել է Բրիտանական կայսրության շքանշանի ասպետ։

## Ծանոթագրություններ

## Արտաքին հղումներ
* работы Трейси Эмин на сайте галереи White Cube
* работы Трейси Эмин на сайте галереи Lehmann Maupin Gallery
* работы Трейси Эмин на сайте галереи Saatchi Gallery
* работы Трейси Эмин на сайте Tate Online 

Կատեգորիա:20-րդ դարի նկարչուհիներ
Կատեգորիա:Անգլիացի լուսանկարիչներ
Կատեգորիա:Անգլիացի նկարչուհիներ
Կատեգորիա:Անգլիացի քանդակագործներ
Կատեգորիա:Անգլիացի ֆեմինիստներ
Կատեգորիա:Ֆեմինիստ արվեստագետներ
Կատեգորիա:Անգլիացի կին արվեստագետներ
I (երգ, Քենդրիկ Լամար)

«i» — ամերիկյան ռեփեր Քենդրիկ Լամարի երգը։ Ռեփերի երրորդ՝ To Pimp a Butterfly ստուդիական ալբոմի առաջին երգը։ 2014 թվականին երգիչը երգի համար ստացել է Գրեմմի մրցանակը։

## Արձագանքներ և մրցանակներ
Երգը ընդունվել է երաժշտական քննադատների կողմից։ Այն Rolling Stone ամսագրի 2014 թվականի 50 լավագույն երգերի շարքում զբաղեցրել է 10-րդ հորիզոնականը։ 2014 թվականի Billboard խմբագրության 10 լավագույն երգերը շարքում զբաղեցրել է երկրորդ հորիզոնականը։ Իսկ Spin ամսագրի «2014 թվականի 101 լավագույն երգերը» շարքում զբաղեցրել է 14-րդ հորիզոնականը։

## Ստեղծագործության առանձնահատկությունները
«I» ստեղծագործությունը ունի արագ տեմպ, որը գրված է դո մինոր տոնայնության մեջ։

## Հորիզոնականը շքերթներում

## Նոմինացիաներ և Մրցանակներ

## Ծանոթագրություններ
Սուսերակիրը

«**Սուսերակիրը**» (), 2006 թվականին Ֆիլիպ Յանկովսկու նկարահանած ռուսական ֆանտաստիկ թրիլլեր ժանրի ֆիլմը` ըստ Եվգենի Դանիլենկոյի համանուն վեպի։

Ֆիլմի նկարահանման առաջարկությամբ Եվգենի Դանիլենկոյին դիմել է Նիկիտա Միխալկովը։ Ֆիլմը գլխավոր դերակատար Արտյոմ Տկաչենկոյի առաջին լուրջ դերն էր։

## Սյուժե
Գլխավոր հերոս Սաշան մանկությունից ունի սարսափելի գերունակություններ, նա կարողանում է իր աջ ձեռքի ափից հանել իր շատ սուր թուրը։ Նրան հետապնդում են շատերը, որպեսզի այդ կարողություններն օգտագործեն իրենց շահերի համար։ Սաշան մարդկանց մեջ ապրելու համար շատ վտանգսվոր է, դրա համար էլ բոլորը դեմ են գնում նրան։ Սաշայի վերաբերմունքը մարդկանց հանդեպ փոխվում է այն ժամանակ, երբ նա հանդիպում է մի գեղեցիկ աղջկա։ Նա չգիտի, թե ինչի է պատրաստ Սաշան, և չի էլ կասկածում, որ իր սիրելիին հետևում են։ Դրանից հետո իր նախկին ամուսնու հետ արյունոտ կոնֆլիկտի ժամանակ աղջիկն ականատես է լինում, թե ինչպես է Սաշան սպանում իր ամուսնուն և վախից զանգում է ոստիկանություն։ Ի վերջո երկուսն էլ ստիպված են լինում փախչել։

## Դերերում

## Ծանոթագրություններ

## Արտաքին հղումներ
* 

Կատեգորիա:2000-ականների ռուսերեն ֆիլմեր
Կատեգորիա:2006 ֆիլմեր
Կատեգորիա:Ռուսական թրիլեր ֆիլմեր
Կատեգորիա:Ռուսական մարտաֆիլմեր
Կատեգորիա:Ռուսական ֆիլմեր